cyanic-selkie/wikianc huggingface dataset:
Βασίλειος Κυργιάνης
Ο Βασίλειος Κυργιάνης (1838-1931) ήταν Έλληνας κτηματίας από τον Άγιο Δημήτριο Πιερίας με σημαντική προσφορά στην εθνική και αυτοδιοικητική ζωή της Κατερίνης την περίοδο πριν και μετά την απελευθέρωση.
Εθνική και αυτοδιοικητική δράση
Γεννήθηκε το 1838 και η καταγωγή του ήταν από τον Άγιο Δημήτριο.
Το 1904 διορίστηκε από τον επίσκοπο Κίτρους Παρθένιο Βαρδάκα σε επιτροπή γα την ανέγερση νέου σχολικού κτηρίου στην Κατερίνη και το 1905-1906 έγινε μέλος τριμελούς επιτροπής για την οικονομική θεώρηση της Ιεράς Μονής του Αγίου Διονυσίου εν Ολύμπω. Δάνεισε στον Παρθένιο το ποσό των 1.100 λιρών το 1912 προκειμένου να κτισθεί το νέο μέγαρο της Επισκοπής.
Χρημάτισε κατά καιρούς μέλος της δημογεροντίας Κατερίνης, όπως τα έτη 1904-1905, 1907 και 1910. Διορίστηκε Δήμαρχος Κατερίνης το 1915 και ήταν ο πρώτος Έλληνας δήμαρχος της πόλης, υπηρετώντας ως το 1916.
Απεβίωσε σε ηλικία 93 ετών στις 16 Ιουνίου 1931.
Οικογένεια
Η κόρη του, Αναστασία (1876-1936), παντρεύτηκε το 1900 τον Δημήτριο Τσαλόπουλο.
Παραπομπές
Κατηγορία:Δήμαρχοι Κατερίνης
Λέβης (Βρετανικό Μουσείο αρ. 1899.2-19.1)
Ο λέβητας που φιλοξενείται στο Βρετανικό Μουσείο με τον αριθμό 1899.2-19.1 είναι αρχαιολογικό εύρημα από την Θήβα.
Περιγραφή
Το αγγείο συγκαταλέγεται στους λέβητες. Είναι διακοσμημένο με δύο εικόνες. Η μπροστινή όψη εικονίζει μια ναυτική σκηνή. Ένας άνδρας κρατάει μια γυναίκα από το χέρι, ενώ βιαστικός επιβιβάζεται στην πλώρη πλοίου που είναι γεμάτο κωπηλάτες. Η γυναίκα είναι ντυμένη με μακρύ φόρεμα και κρατάει στο χέρι ένα στεφάνι. Στο άκρο της εικόνας στέκει ένα πουλί.
Ερμηνεία
Η εικόνα της γεωμετρικής εποχής έχει γνωρίσει διάφορες ερμηνείες. Ερμηνεύτηκε ως σκηνή της αρπαγής της ωραίας Ελένης, ή σκηνή που εικονίζει τον Θησέα και τη Αριάδνη, ή τον Οδυσσέα και την Πηνελόπη.
Εξωτερικοί σύνδεσμοι
Κατηγορία:Ελληνικά και Ρωμαϊκά εκθέματα στο Βρετανικό Μουσείο Κατηγορία:Αρχαιολογικά ευρήματα στη Βοιωτία
Πρίνος Θάσου
Ο Πρίνος είναι ένα παραλιακός οικισμός της Θάσου. Ανήκει διοικητικό στον ομώνυμο δήμο Θάσου της ομώνυμης περιφερειακής ενότητας. Σύμφωνα με την απογραφή του 2011, ο οικισμός έχει 1.885 μόνιμους κατοίκους. Στον οικισμό βρίσκονται οι εγκαταστάσεις του Ελαιουργικού Συνεταιρισμού Πρίνου. Επίσης, αποτελεί την έδρα του Μελισσοκομικού Συνεταιρισμού Θάσου, αλλά και του Αγροτικού Συνεταιρισμού Θάσου. Στον Πρίνο βρίσκεται το κέντρο υγείας του νησιού.
Εξωτερικοί σύνδεσμοι
Κατηγορία:Δήμος Θάσου
Λεωνίδας Ανδρούτσος
Ο Λεωνίδας Ανδρούτσος (1824 - 1836) ήταν γιος του Οδυσσέα Ανδρούτσου.
Βιογραφικά στοιχεία
Γεννήθηκε το 1824 στην σπηλιά της Βελίτσας που ηταν γνωστή ως "Μαύρη Τρούπα" από τον Οδυσσέα Ανδρούτσο και την γυναίκα του, Ελένη Καρέλη. Βαφτίστηκε Λεωνίδας προς τιμή του ήρωα της Μάχης στο Χάνι της Γραβιάς. Έμεινε ορφανός από πατέρα σε ηλικία ενός έτους. Η μητέρα του τον έκρυβε σε φίλους και σπηλιές για να τον σώσει από τους ανθρώπους του Κωλέττη που είχε δώσει διαταγή να τον βρουν και να τον σκοτώσουν. Ο πατέρας του, Οδυσσέας δεν τους είχε αφήσει άλλη περιουσία, αφού είχε προσφέρει όλα τα υπάρχοντά του για τον Ιερό Αγώνα και με δικά του χρήματα είχε οχυρωθεί η Ακρόπολη της Αθήνας. Με την έλευση του Όθωνα, ο μικρός Λεωνίδας στάλθηκε στο Μόναχο της Βαυαρίας, όπου ήτανε να μεγαλώσει στο περιβάλλον του βασιλιά Λουδοβίκου Α΄. Δυστυχώς όμως αρρώστησε βαριά το 1836 όταν ξέσπασε επιδημία χολέρας και πέθανε στις 11 Δεκεμβρίου σε ηλικία δώδεκα ετών.
Ο βασιλιάς Λουδοβίκος, που τον αγαπούσε σαν παιδί του, τον έθαψε με τιμές και κατέθεσε ένα ποσό στην τράπεζα, με την εντολή, να γίνεται η συντήρηση του τάφου, από τους τόκους των χρημάτων.
Ο τάφος του υπάρχει ακόμα και σήμερα στο παλιό νεκροταφείο της πόλης του Μονάχου, απέναντι από τον τάφο ενός άλλου μεγάλου αγωνιστή της Ελληνικής Επανάστασης, του Ηλία Κατσάκου Μαυρομιχάλη.
Το ταφικό μνημείο του Λεωνίδα Ανδρούτσου
Στο ταφικό μνημείο του Λεωνίδα Ανδρούτσου χαράχτηκε δίγλωσση επιγραφή του φιλέλληνα ουμανιστή Θείρσιου στα ελληνικά και γερμανικά. Εκτός από τα προσωπικά στοιχεία και την ιστορία του μνημείου, φέρει την εξής επιγραφή:
Πηγές
Κατηγορία:Αρβανίτες
Helldorado
Helldorado είναι ο τίτλος του όγδοου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Μάιο του 1999 μέσω της "CMC International Records". Η ιαπωνική έκδοση περιελάμβανε την karaoke mix των κομματιών "Don't Cry (Just Suck)" και "Dirty Balls".
Οι κριτικές για τον δίσκο ήταν μέτριες, κυρίως λόγω της φωνητικής προσέγγισης του Μπλάκι Λόουλες. Το "Allmusic" του έδωσε δύο αστέρια με άριστα τα πέντε, το "Sputnik Music" μέσο όρο βαθμολογιών 2,4 / 5 και το "Metal Archives" 61%. Οι πωλήσεις του άλμπουμ ήταν χαμηλές, αφού δεν κατάφερε να μπει στο Top-100 των βρετανικών τσαρτ, αν και επέστρεψαν στους γερμανικούς καταλόγους επιτυχιών μετά από επτά χρόνια.
Η στιχουργική των W.A.S.P. παρουσίασε μία επιστροφή στο ύφος της δεκαετίας του '80, με τίτλους όπως "Don't Cry (Just Suck)", "Dirty Balls" και "Saturday Night Cockfight".
Τραγούδια του δίσκου
1. Drive By (Lawless) - 0:55
2. Helldorado (Lawless) - 5:05
3. Don't Cry (Just Suck) (Lawless) - 4:16
4. Damnation Angels (Lawless) - 6:27
6. High on the Flames (Lawless) - 4:11
7. Cocaine Cowboys (Lawless) - 3:57
8. Can't Die Tonight (Lawless) - 4:04
9. Saturday Night Cockfight (Lawless) - 3:20
10. Hot Rods to Hell (Helldorado Reprise) (Lawless) - 4:15
Θέσεις τσαρτ
Helldorado (άλμπουμ)
Επίσημη κυκλοφορία: 18 Μαΐου 1999
Πηγές
Κατηγορία:Δισκογραφία των W.A.S.P. Κατηγορία:Άλμπουμ του 1999
Βεντί
Το Βεντί (αρμενικά: Վեդի), είναι πόλη και αστική δημοτική κοινότητα στην επαρχία Αραράτ της Αρμενίας, που βρίσκεται κατά μήκος του ποταμού Βεντή, 35 χιλιόμετρα νότια της πρωτεύουσας Γερεβάν και 18 χιλιόμετρα νοτιοανατολικά του επαρχιακού κέντρου Αρτασάτ. Σύμφωνα με την απογραφή του 2011, ο πληθυσμός της πόλης ήταν 11.384. Σύμφωνα με την επίσημη εκτίμηση του 2016, το Βεντί έχει πληθυσμό περίπου 10.600 κατοίκων.
Ετυμολογία
Η ονομασία Βεντί προέρχεται από την αραβική λέξη ουάντι (αραβικά: وادي), που σημαίνει κοιλάδα. Μπορεί να ενσωματώθηκε στα αρμενικά μέσω της περσικής γλώσσας. Η πόλη είναι περιστασιακά γνωστή ως Βερίν Βεντί (Άνω Βεντί στα αρμενικά), κι αντίστοιχα, Böyük Vedi (Μεγάλο Βεντί στις τουρκικές γλώσσες). Μετονομάσθηκε επισήμως Βεντί το 1946.
Παραπομπές
Κατηγορία:Πόλεις της Αρμενίας
293 π.Χ.
Θάνατοι
Κατηγορία:Έτη
Λεύκιος Κορνήλιος Σκιπίων (πραίτωρ το 174 π.Χ.)
Ο Λεύκιος Κορνήλιος Σκιπίων, λατιν.: Lucius Cornelius P.f. P.n. Scipio, (άκμασε το 174 π.Χ.), ήταν Ρωμαίος πραίτορας το 174 π.Χ.. Ήταν ο νεότερος γιος του Π. Κ. Σκιπίωνα τού Αφρικανού, του μεγάλου Ρωμαίου στρατηγού και πολιτικού από τη σύζυγό του Αιμιλία. Ήταν γιος (P.f., δηλ. Puplius filius) και εγγονός (P.n., δηλ. Puplius neptis) Ρωμαίων υπάτων, αλλά η προσωπική του ζωή και η πολιτική του σταδιοδρομία αλλοιώθηκαν από τις άσωτες συνήθειές του και πιθανώς από τη συνεχιζόμενη κακή του υγεία.
Πρώιμη ζωή
Τίποτε δεν είναι γνωστό για την πρώιμη ζωή του Λεύκιου, εκτός από το ότι γεννήθηκε κατά τη διάρκεια του Β΄ Καρχηδονιακού πολέμου (218-202 π.Χ.). Αν οι γονείς του παντρεύτηκαν περίπου το 212 π.Χ. (πιθανόν νωρίτερα ή αργότερα), και αν είχε μεγαλύτερο αδελφό, πιθανότατα γεννήθηκε γύρω στο 210 π.Χ. ή το 209 π.Χ. όταν ο πατέρας του βρισκόταν ήδη στην Hispania. Σε αυτή την περίπτωση, θα είχε περάσει ολόκληρη την παιδική του ηλικία βλέποντας λίγα πράγματα από τον πατέρα του, που κέρδιζε εδάφη της Ρώμης στην Ιβηρική και στη συνέχεια νίκησε στη Zάμα τον Αννίβα.
Ο Λεύκιος είναι πιο αξιοσημείωτος, επειδή είναι πιθανώς ο ανώνυμος γιος, που αιχμαλωτίστηκε από πειρατές περί το 192 π.Χ. Αυτός ο γιος αφέθηκε ελεύθερος χωρίς λύτρα από τον Αντίοχο Γ' της Συρίας πριν από τη μάχη της Μαγνησίας (190 π.Χ.). Το γεγονός ότι ο Π. Κ. Σκιπίων δεν πλήρωσε λύτρα για την απελευθέρωση τού γιου του, τού προκάλεσε πολιτικά προβλήματα με τη Σύγκλητο δύο χρόνια αργότερα.
Είναι πιθανό ότι ο Λεύκιος έμαθε στη Συρία τις φαύλες συνήθειες και τον τρόπο ζωής, που σημάδεψαν το υπόλοιπο της ζωής του.
Μετέπειτα ζωή
Το 174 π.Χ. εξελέγη πραίτωρ (preator) με τη βοήθεια τού πρώην γραμματέα τού πατέρα του, Γάιου Κικερείου, τώρα ενός αρκετά πλούσιου ελεύθερου. Ωστόσο, την ίδια χρονιά εκδιώχθηκε από τη Σύγκλητο, ένα χαμηλό σημείο για τους Σκιπίωνες.
Η ημερομηνία τού τέλους του είναι άγνωστη, αλλά πιθανότατα απεβίωσε μεταξύ 174 π.Χ. και 170 π.Χ. Επειδή ο αδελφός του Πόπλιος δεν είχε άρρενες κληρονόμους, είναι πιθανό το τέλος του Λεύκιου να ανάγκασε τον Πόπλιο να υιοθετήσει τον πρώτο του εξάδελφο ως κληρονόμο του. Αυτός ο θετός γιος ήταν ο Σκιπίων Αιμιλιανός.
Βιβλιογραφικές αναφορές
Κατηγορία:Ρωμαίοι αξιωματούχοι
.kp
.kp είναι ο top-level domain κωδικός για τη Βόρεια Κορέα στο Διαδίκτυο. Ο κωδικός είναι κατειλημμένος και δημιουργήθηκε στις 24 Σεπτεμβρίου 2007.
Ιστορία
Η Βόρεια Κορέα υπέβαλε αίτηση για τον τομέα κορυφαίου επιπέδου .kp γτο 2004. Ωστόσο, ο ICANN αρνήθηκε επειδή η Βόρεια Κορέα δεν πληρούσε ορισμένες από τις απαιτήσεις. Μια άλλη προσπάθεια έγινε μέσω του Κορεατικού Κέντρου Υπολογιστών (ΚΚΥ) Ευρώπης το 2006. Αργότερα, το κύριο σώμα της ΚΚΥ και ο πρεσβευτής της Βόρειας Κορέας στα Ηνωμένα Έθνη υπέβαλαν εκ νέου αναφορά στο ICANN. Απορρίφθηκαν και πάλι επειδή δεν παρέχουν επαρκείς πληροφορίες. Μια νέα αίτηση απεστάλη τον Ιανουάριο του 2007 και μια αντιπροσωπεία του ICANN επισκέφθηκε τη χώρα τον Μάιο. Αυτή τη φορά, ο ICANN συμφώνησε να εκχωρήσει το .kp στη Βόρεια Κορέα.
Προηγουμένως ο τομέας .kp διαχειριζόταν από το ΚΚΥ Ευρώπης. Ένας μεγάλος αριθμός ιστοσελίδων .kpφιλοξενούταν επίσης από το ΚΚΥ Ευρώπης στη Γερμανία. Ωστόσο, το 2011 η διαχείριση μετακινήθηκε στην Star Joint Venture με έδρα την Πιονγιάνγκ.
Τομείς και υποτομείς
Το 2017, τουλάχιστον εννέα .kp τομείς κορυφαίου επιπέδου και πάνω από 30 τομείς είναι προσβάσιμοι στο παγκόσμιο διαδίκτυο. Αυτοί είναι οι ακόλουθοι: Μερικές διευθύνσεις .kp χρησιμοποιούνται από το Βορειοκορεατικό εσωτερικό δίκτυο μόνο.
Εξωτερικοί σύνδεσμοι
Κατηγορία:Βόρεια Κορέα Κατηγορία:Top-level domains
Toppdomän
Γομοστό Αχαΐας
Το Γομοστό είναι χωριό της πρώην επαρχίας Πατρών του νομού Αχαΐας με 249 κατοίκους σύμφωνα με την απογραφή του 2011. Απέχει περίπου 27 χιλιόμετρα από την Πάτρα. Είχε δημοτικό σχολείο από το 1943 όπου σταμάτησε να λειτουργεί το 2009.
Ιστορία
Το Γομοστό αναφέρεται σε όλες τις ενετικές απογραφές, στην Β΄Τουρκοκρατία αποτέλεσε τσιφλίκι του Χασάν Τσελεπή. Το 1851 αναφέρεται με 890 κατοίκους. Στο χωριό διατηρήται πηγάδι από την Τουρκοκρατία όπου από εκεί έπαιρνε νερό όλο το χωριό.
Το 1831 έγινε ληστεία σε ταξιδιώτες που περνούσαν από το χωριό και ο Γενικός επίτροπος Πελοποννήσου Θ. Κολοκοτρώνης υποχρέωσε σύμφωνα με την νομοθεσία της εποχής το Γομοστό και το γειτονικό χωριό Αποστόλου να αποζημιώσουν τους ταξιδιώτες.
Στην περιοχή μετά την επανάσταση του 1821 άρχισαν και κατέβαιναν τον χειμώνα ποιμένες από τα χωριά του Παναχαϊκού. Στο Γομοστό έρχονταν ποιμένες κυρίως από τη Ζουμπάτα όπου είχαν φτιάξει και καλύβες για την διαμονή τους, και αργότερα εγκαταστάθηκαν εκεί μόνιμα. Το χωριό αρχικά ήταν κτισμένο σε άλλη κοντινή θέση από την σημερινή όπου τα πρώτα σπίτια κτίστηκαν το 1865 όταν κατασκευάστηκε η σημερινή ΕΟ Πατρών-Πύργου και η σιδηροδρομική γραμμή το 1888. Τοπική παράδοση λέει ότι οι κάτοικοι εγκατέλειψαν το παλιό χωριό λόγω ενός φονικού για να αποφύγουν βεντέτα εγκαταστάθηκαν στην σημερινή θέση.
Η οικογένεια "Νιφόρα" του Γομοστού ήταν οικιστές και ονοματοδότες του σημερινού χωριού Νιφοραίικα.
Με το ΒΔ 8/4/1835 αποτέλεσε οικισμό του δήμου Δύμης. Με το ΦΕΚ 256Α - 28/08/1912 καταργήθηκαν οι δήμοι και το Γομοστό έγινε οικισμός της κοινότητας Καραίικων. Με τον νόμο 2539/1997 περί "Συγκρότησης της πρωτοβάθμιας τοπικής αυτοδιοίκησης" -γνωστός σαν Σχέδιο Καποδίστριας- έγινε οικισμός του δημοτικού διαμερίσματος Καραίικων του δήμου Μόβρης.
Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:
294 π.Χ.
Θάνατοι
Κατηγορία:Έτη
ReadyBoost
Windows Vista
Τα Windows Vista έχουν πολύ μεγαλύτερες απαιτήσεις σε μνήμη από τα Windows XP. Πιο συγκεκριμένα ενώ με 512 Mbytes μνήμης RAM τα XP μπορούν να τρέξουν τις περισσότερες εφαρμογές λογισμικού με σχετική άνεση, τα Vista απαιτούν 2 Gbytes μνήμης για ανάλογη ταχύτητα. Στην περίπτωση που η εγκατεστημένη μνήμη στα Vista είναι 512 Mbytes ή 1024 Mbytes γίνεται χρήση του σκληρού δίσκου σαν εικονική μνήμη για την αναπλήρωση της ανεπαρκούς φυσικής μνήμης. Ο σκληρός δίσκος είναι πολύ πιο αργός από την μνήμη του υπολογιστή, ιδιαίτερα όταν χρησιμοποιείται DDR3 μνήμη. Επίσης η προσπέλαση των δεδομένων είναι πολύ αργή και προκαλεί αστάθεια στην λειτουργία του συστήματος. right|thumb|Εσωτερικό USB μνήμης
Φυσική Μνήμη
Η ιδανική λύση είναι η προσθήκη επιπλέον μνήμης. Αυτό όμως κοστίζει ή είναι ανέφικτο όταν όλες οι υποδοχές μνήμης είναι κατειλημμένες. Όπως συμβαίνει συνήθως στου φορητούς υπολογιστές οι μνήμη είναι αρκετά ακριβότερη και οι υποδοχές σπάνια ξεπερνούν την μία. Μία λύση σε αυτό το ζήτημα δίνει η τεχνολογία ReadyBoost των Windows Vista. Τα εξωτερικά μέσα αποθήκευσης, USB sticks ή κάρτες μνήμης SecureDigital, MemoryStick κ.τ.λ. αντικαθιστούν την λειτουργία του σκληρού δίσκου ως εικονική μνήμη, εν μέρει ή ολοκληρωτικά. Η προσπέλαση των αρχείων γίνεται με πολύ μεγαλύτερη ταχύτητα, οι ταχύτητες μεταφοράς δεδομένων είναι αρκετά ικανοποιητικές και τα δεδομένα δεν εξαφανίζονται μετά την διακοπή παροχής ρεύματος, όπως όταν βρίσκονται στη μνήμη του υπολογιστή. Το τελευταίο είναι ιδιαίτερα χρήσιμο στην επανεκκίνηση ή στην κατάσταση αναμονής.
ReadyBoost
Ένα μειονέκτημα των Flash μνημών (USB sticks ή οι κάρτες μνήμης SecureDigital, MemoryStick κ.τ.λ.) είναι πώς έχουν περιορισμένο αριθμό κύκλων εγγραφών και διαγραφών των δεδομένων τους. Ωστόσο οι περισσότερες Flash μνήμες έχουν προδιαγραφές Readyboost και φέρουν συνήθως την ένδειξή Windows vista compatible ή Readyboost ready. Η μέγιστη χρήση μνήμης ReadyBoost είναι τα 4 Gbytes.
right|thumb|USB μνήμη συμβατή με ReadyBoost
Χρησιμότητα ReadyBoost
Ο καθορισμός της ποσότητας μνήμης γίνεται από τον χρήστη. Σε συστήματα Windows Vista με μνήμη 512 έως 1024 Mbytes η χρήση Readyboost συμβάλει πολύ στην ταχύτητα εκτέλεσης των διεργασιών. Σε συστήματα με μνήμη από 2 Gbyteσ και πάνω η συμβολή της είναι μικρή. Τα Vista διαθέτουν τη λειτουργία SuperFetch: Αυτή "φορτώνει" τα προγράμματα που χρησιμοποιούνται συχνότερα στην μνήμη. Όταν υπάρχει άφθονη μνήμη, τα πρόγραμμα ξεκινούν γρηγορότερα, όταν όμως είναι λιγότερη από 1 Gbyte, το σύστημα στερείται ελεύθερης μνήμης και χρησιμοποιεί τον σκληρό δίσκο. Η χρήση Readyboost απαλλάσσει το σύστημα από την χρήση του σκληρού δίσκου και τα προγράμματα ξεκινούν και εκτελούνται πολύ πιο γρήγορα.
Εξωτερικοί σύνδεσμοι
Κατηγορία:Λογισμικό Windows Κατηγορία:Λογισμικό Microsoft Κατηγορία:Μνήμη υπολογιστή Κατηγορία:Windows 7 Κατηγορία:Windows Vista
Βίνι Πολ
Ο Βίνι Πολ Άμποτ (αγγλικά: Vincent Paul Abbott) ήταν Αμερικανός ντράμερ, γνωστός ως πρώην μέλος των Pantera, ο οποίος δραστηριοποιούταν με τους Hellyeah, ενώ μετά την διάλυση των Pantera είχε σχηματίσει τους Damageplan μαζί με τον αδελφό του Dimebag Darrell.
Βιογραφία
Το 1981, σχημάτισαν τους Pantera, με τον Πολ να παίζει τύμπανα, τον αδελφό του, ο οποίος πλέον είχε υιοθετήσει το παρωνύμιο Diamond Darrell, και τον Τέρι Γκλέιζ να παίζουν κιθάρα, τον Τόμι Μπράντοφορντ στο μπάσο και τον Ντόνι Χαρτ στα φωνητικά. Λίγο αργότερα, ο Γκλέιζ ανέλαβε τα φωνητικά και το καλοκαίρι του 1982 εντάχθηκε στο συγκρότημα ο μπασίστας Ρεξ Μπράουν.
left|thumb|160px|Ο Βίνι Πολ με τους Hellyeah το 2013 Η σύνθεση αυτή κυκλοφόρησε τα άλμπουμ "Metal Magic" (1983), "Projects in the Jungle" (1984) και "I Am the Night" (1985), πριν αντικαταστήσουν τον Γκλέιζ με τον Φιλ Άνσελμο. Μετά την κυκλοφορία του άλμπουμ "Power Metal", το οποίο συνέχιζε το glam metal ύφος των πρώτων τους δίσκων, το συγκρότημα άλλαξε μουσική κατεύθυνση υιοθετώντας έναν πιο ευθύ και τραχύ ήχο με το άλμπουμ "Cowboys from Hell". Ο δίσκος γνώρισε μεγάλη επιτυχία στους underground κύκλους και σύντομα οι Pantera έπαιζαν σε μεγάλα φεστιβάλ ανεβάζοντας κατακόρυφα την δημοτικότητα τους.
Το "Vulgar Display of Power" του 1992 βραβεύθηκε ως διπλά πλατινένιο και το "Far Beyond Driven", δύο χρόνια αργότερα, έφθασε στην κορυφή των τσαρτ του Billboard. Το συγκρότημα έλαβε τέσσερις υποψηφιότητες για βραβείο Γκράμι στην κατηγορία της καλύτερης metal εκτέλεσης κατά την διάρκεια της καριέρας τους και όλες τους οι κυκλοφορίες από το 1990 και έπειτα βραβεύθηκαν ως χρυσοί ή πλατινένιοι δίσκοι.
Το 2003, το συγκρότημα διαλύθηκε λόγω των έντονων διαφωνιών του Άνσελμο με τα υπόλοιπα μέλη του σχήματος. Οι αδελφοί Άμποτ σχημάτισαν τους Damageplan με τον Μπομπ Ζίλα στο μπάσο και τον πρώην κιθαρίστα του Ρομπ Χάλφορντ, Πατ Λάτσμαν, στα φωνητικά. Το συγκρότημα ηχογράφησε τον δίσκο "New Found Power", αλλά κατά την διάρκεια της περιοδείας για την προώθηση του, στην συναυλία τους στην "Alrosa Villa" του Κολόμπους του Οχάιο, ο Νέιθαν Γκέιλ, θεατής της συναυλίας, πυροβόλησε τον Dimebag Darrell με μία 9 mm Beretta 92FS, σκοτώνοντας τον ακαριαία. Το συγκρότημα διαλύθηκε αμέσως μετά. Ο Άνσελμο θέλησε να συμφιλιωθεί με τον Βίνι Πολ, τιμώντας παράλληλα την μνήμη του αποθανόντα αδελφού του, αλλά ο ντράμερ δήλωσε ότι δεν ενδιαφέρεται να του ξαναμιλήσει.
Ο Βίνι Πολ ίδρυσε την δισκογραφική εταιρεία "Big Vin Records" και κυκλοφόρησε το ομώνυμο άλμπουμ του πρότζεκτ Rebel Meets Rebel που είχε δημιουργήσει με τον αδελφό του, τον Μπράουν και τον τραγουδιστή Ντέιβιντ Άλαν Κόε, το 1999.
Δισκογραφία
{|width="100%" align="center"|
.gb
.gb είναι ένας top-level domain κωδικός για το Ηνωμένο Βασίλειο στο Διαδίκτυο. Ο κωδικός αυτός χρησιμοποιήθηκε ελάχιστα στο παρελθόν και σήμερα είναι ανενεργός. Ο χρησιμοποιούμενος κωδικός για το Ηνωμένο Βασίλειο είναι .uk.
Δείτε επίσης
Κατηγορία:Επικοινωνίες στο Ηνωμένο Βασίλειο Κατηγορία:Top-level domains
Toppdomän
Μάλκολμ Γκρίφιν
Ο Μάλκολμ Ζέιβιερ Γκρίφιν (αγγλικά: Malcolm Xavier Griffin, γενν. 10 Αυγούστου 1991) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ / σούτινγκ γκαρντ.
Κολεγιακή σταδιοδρομία
Μετά την αποφοίτησή του από το λύκειο, ο Γκρίφιν εντάχθηκε στους Τολέδο Ρόκετς, όπου έμεινε μέχρι το 2011. Ως πρωτοετής, είχε μέσο όρο 7,1 πόντους, 3,2 ριμπάουντ και 2,9 ασίστ ανά αγώνα. Ως δευτεροετής φοιτητής, ξεκίνησε βασικός σε 28 αγώνες για τους Rockets, με μέσο όρο 12,0 πόντους, 4,0 ασίστ, 2,6 ριμπάουντ και 1,4 κλέψιμο ανά αγώνα. Σημείωσε 31 πόντους (ρεκόρ σταδιοδρομίας) εναντίον των Νόρθερν Ιλινόις Χάσκις και 25 πόντους σε δύο συνεχόμενους αγώνες εναντίον των Μπολ Στέιτ Κάρντιναλς και της Μπόουλινγκ Γκριν Φάλκονς. Τα επόμενα δύο χρόνια, ο Γκρίφιν έπαιξε στους Φρέσνο Πασίφικ Σάνμπερντς. Ως τριτοετής, έπαιξε σε 30 αγώνες, κερδίζοντας τις βραβεύσεις στην 1η Ομάδα NCCAA All-American και στην 1η Ομάδα All-PacWest. Τερμάτισε τέταρτος στο πρωτάθλημα στο σκοράρισμα και πρώτος στην PacWest σε ασίστ. Ως τελειόφοιτος αναδείχθηκε στην 1η Ομάδα All-American και 1η Ομάδα All-Conference για άλλη μια φορά, και ήταν πρώτος σε πόντους, ασίστ και κλεψίματα στην Ατλαντική Δυτική Περιφέρεια.
Επαγγελματική σταδιοδρομία
Αφού δεν επιλέχθηκε στο NBA Ντραφτ του 2014, ο Γκρίφιν εντάχθηκε στην Ουιντάντ από το Μαρόκο. Την ίδια σεζόν, έπαιξε επίσης για την αμερικανική Σαμπέιν Σουόρμ της Midwest Professional Basketball Association. Την επόμενη σεζόν, επέστρεψε στο Μαρόκο και έπαιξε για την ΦΟΥΣ Ραμπάτ.
Τον επόμενο χρόνο, ο Γκρίφιν έγινε μέλος της ΑΣ Σαλέ από την Τυνησία. Τον Δεκέμβριο του 2016, έφυγε από την ομάδα για να ενταχθεί στη λετονική Λιεπάγιας Λαούβας. Ηγήθηκε του πρωταθλήματος Λετονίας σε ασίστ και ανακηρύχθηκε επίσης ο Ξένος Παίκτης της Χρονιάς και Αμυντικός της Χρονιάς στη Βαλτική Λίγκα από τον ιστότοπο του Eurobasket.com.
Στις 3 Αυγούστου 2017, ο Γκρίφιν υπέγραψε με τον Κολοσσό Ρόδου της Basket League. Στις 16 Οκτωβρίου 2017, ψηφίστηκε ως ο Πολυτιμότερος Παίκτης της αγωνιστικής, αφού είχε 30 πόντους και 4 ασίστ εναντίον του Πανιώνιου. Ο Γκρίφιν είχε επίσης 20 πόντους σε μια νίκη εναντίον του πρώην πρωταθλητή Παναθηναϊκού. Αφού ηγήθηκε του ελληνικού πρωταθλήματος σε πόντους και ήταν τρίτος σε ασίστ και έκτος σε κλεψίματα, στις 22 Ιανουαρίου 2018 ο Γκρίφιν αγοράστηκε από τη ρωσική Ζενίτ Αγίας Πετρούπολης της VTB Λίγκα, με την οποία υπέγραψε συμβόλαιο το υπόλοιπο της σεζόν 2017-18.
Στις 17 Ιουλίου 2018, ο Γκρίφιν επέστρεψε στην Ελλάδα και εντάχθηκε στην Α.Ε.Κ. Στις 11 Δεκεμβρίου 2018, ο Γκρίφιν κατέγραψε 25 πόντους (ρεκόρ σεζόν), με 11/14 δίποντα, μαζί με επτά ριμπάουντ και τέσσερις ασίστ στη νίκη με 83-70 επί της Χάποελ Ιερουσαλήμ. Ονομάστηκε ο Πολυτιμότερος Παίκτης της 8 αγωνιστικής του Μπάσκετμπολ Τσάμπιονς Λιγκ. Ο Γκρίφιν κέρδισε το Διηπειρωτικό Κύπελλο του 2019 με την ΑΕΚ.
Στις 27 Απριλίου 2019, ο Γκρίφιν αποχώρησε από την ΑΕΚ για να ενταχθεί στη Χάποελ Ιερουσαλήμ του Πρωταθλήματος Ισραήλ για το υπόλοιπο της σεζόν.
Την 1η Αυγούστου 2019, ο Γκρίφιν υπέγραψε συμβόλαιο ενός έτους με τη Χαποέλ Τελ Αβίβ. Στις 31 Οκτωβρίου 2019, αποχώρησε από την ομάδα αφού εμφανίστηκε σε τρεις αγώνες πρωταθλήματος.
Στις 3 Δεκεμβρίου 2019, ο Γκρίφιν, σε μία κίνηση-έκπληξη, επέστρεψε στην Ελλάδα για τον Κολοσσό Ρόδου. Στις 23 Ιουλίου 2020, ο Γκρίφιν μετακόμισε στον Π.Α.Ο.Κ., τον τρίτο του ελληνικό σύλλογο. Αποχώρησε από τον σύλλογο τον Ιανουάριο του 2022, λόγω τραυματισμού.
Χρήστος Παναγιωτίδης
Ο Χρήστος Παναγιωτίδης ή καπετάν Μαλέτσ(ι)κος (1886 - ;) ήταν οπλαρχηγός του Μακεδονικού Αγώνα από το Στρέμπενο (Ασπρόγεια) της Φλώρινας.
Βιογραφικά στοιχεία
Ο Χρήστος Παναγιωτίδης γεννήθηκε στα τέλη του 19ου αιώνα στο Στρέμπενο ( νυν Ασπρόγεια) Φλώρινας. Αρχικά υπηρέτησε στο σώμα του Ευάγγελου Νάτση και στη συνέχεια συγκρότησε δική του ομάδα που έδρασε στην περιοχή της Φλώρινας τα έτη 1903 και 1904. Έλαβε το προσωνύμιο Μαλέτσκος (Μικρούλης) λόγω του νεαρού της ηλικίας του. Συνεργάστηκε με τον Παύλο Μελά και τους αξιωματικούς που ήρθαν από το Ελληνικό κράτος στην περιοχή. Ήταν παρών με την ομάδα του στη μοιραία νύχτα που στοίχισε τη ζωή στον Παύλο Μελά στη Στάτιστα (Μελάς Καστοριάς), όπου τελικά συνελήφθη από τις Οθωμανικές αρχές μαζί με έξι Κρητικούς εθελοντές και φυλακίστηκε. . Στις αρχές του 1908 απέδρασε από της φυλακές του Μοναστηρίου. Στις 17 Απριλίου του 1927 απέστειλε επιστολή στον Ταχυδρόμο της Θεσσαλονίκης, όπου εξιστορούσε τα γεγονότα της Στάτιστας και όπου σύμφωνα με τη δική του εκδοχή, οι Οθωμανοί δεν είχαν πυροβολήσει προς την οικία όπου βρίσκονταν ο Παύλος Μελάς.
Παραπομπές
Κατηγορία:Μακεδονομάχοι
Κλοντοάλντο
Ο Κλοντοάλντο Ταβάρες ντε Σαντάνα (Clodoaldo Tavares de Santana, γεννήθηκε 25 Σεπτεμβρίου 1949), γνωστός με το μικρό του όνομα Κλοντοάλντο, είναι Βραζιλιάνος πρώην διεθνής ποδοσφαιριστής, μέλος της εθνικής ομάδας της χώρας του που κατέκτησε το Παγκόσμιο Κύπελλο του 1970.
Βιογραφία
Ξεκίνησε την καριέρα του στη Σάντος σε ηλικία 17 ετών και σε στιγμή που η ομάδα έκλεινε τον κύκλο της καλύτερης περιόδου της ιστορίας της. Η αποχώρηση ορισμένων στελεχών του έδωσε την ευκαιρία να καθιερωθεί γρήγορα αγωνιζόμενος ως μέσος, συνήθως σε ανασταλτικό ρόλο. Με το σύλλογο κέρδισε πέντε πρωταθλήματα Παουλίστα και ένα τουρνουά Ρομπέρτο Γκόμες Πεντρόσα (ισοδύναμο του εθνικού πρωταθλήματος) το 1968.
Σε ηλικία 20 ετών έκανε το ντεμπούτο του στην Εθνική Βραζιλίας και αγωνίστηκε μαζί με άλλους συμπαίκτες του στη Σάντος όπως τους Πελέ και Κάρλος Αλμπέρτο Τόρες στο Παγκόσμιο Κύπελλο του 1970 που έληξε με θρίαμβο της εθνικής Βραζιλίας. Στον ημιτελικό με την Ουρουγουάη σημείωσε το μοναδικό διεθνές του τέρμα ισοφαρίζοντας το σκορ. Στον τελικό είχε σημαντική συμμετοχή στο τέταρτο γκολ της Βραζιλίας (για πολλούς το ωραιότερο στην ιστορία των Παγκοσμίων Κύπελλων), όταν πέρασε πέντε Ιταλούς παίκτες πασάροντας στο Ριβελίνο και τελική κατάληξη τα αντίπαλα δίχτυα μετά από 21 δευτερόλεπτα συλλογικής προσπάθειας.
Μετά την αποχώρησή του από την ενεργό δράση παρέμεινε κοντά στη Σάντος έχοντας διατελέσει αντιπρόεδρος του συλλόγου.
Τίτλοι και διακρίσεις
Σάντος Βραζιλία
Παραπομπές
Κατηγορία:Βραζιλιάνοι ποδοσφαιριστές Κατηγορία:Ποδοσφαιριστές Εθνικής Βραζιλίας Κατηγορία:Ποδοσφαιριστές Παγκοσμίου Κυπέλλου 1970 Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Ποδοσφαιριστές Σάντος Φουτεμπόλ Κλούμπε Κατηγορία:Μέσοι ποδοσφαιριστές
.sj
μικρογραφία .sj είναι ο top-level domain κωδικός για το Αρχιπέλαγος Σβάλμπαρντ στο Διαδίκτυο. Το μητρώο ονομάτων του τομέα είναι Norid, αλλά το .sj δεν είναι ανοιχτό για εγγραφή.
Δείτε επίσης
Κατηγορία:Αρχιπέλαγος Σβάλμπαρντ Κατηγορία:Top-level domains
Στάθης Ταυλαρίδης
Ο Στάθης Ταυλαρίδης (Προβατάς Σερρών, 25 Ιανουαρίου 1980) είναι Έλληνας πρώην διεθνής ποδοσφαιριστής, ο οποίος αγωνίστηκε για τελευταία φορά ως κεντρικός αμυντικός με την ομάδα του Άρη.
Σε συλλογικό επίπεδο
Ξεκίνησε την επαγγελματική του σταδιοδρομία το 1997 από τον Ηρακλή Θεσσαλονίκης και τέσσερα χρόνια αργότερα, το 2001 δόθηκε με μεταγραφή στην Άρσεναλ, σε ηλικία 21 ετών. Στον αγγλικό σύλλογο δεν κατάφερε να καθιερωθεί και το 2003 παραχωρήθηκε υπό μορφή δανεισμού για μια περίοδο στην Πόρτσμουθ. Κατά την παραμονή του στην Άρσεναλ μέτρησε συνολικά οκτώ εμφανίσεις, κυρίως σε αγώνες κυπέλλου (FA Cup) και Λιγκ Καπ, ενώ είχε μόλις μία συμμετοχή στην Πρέμιερ Λιγκ.
Στις αρχές του 2004 παραχωρήθηκε στη γαλλική Λιλ, ξανά ως δανεικός, όμως με την ολοκλήρωση της περιόδου υπέγραψε τριετές συμβόλαιο συνεργασίας με τον σύλλογο. Με την ολοκλήρωσή του, τον Ιούνιο του 2007, μετακινήθηκε ως ελεύθερος στη Σεντ Ετιέν, όπου παρέμεινε για μία ακόμη τριετία στο γαλλικό πρωτάθλημα.
Στις 29 Απριλίου 2010 η Λάρισα ανακοίνωσε την επιστροφή του στην Ελλάδα έπειτα από 9 χρόνια απουσίας, υπογράφοντας συμβόλαιο συνεργασίας για τα επόμενα 4 χρόνια. Μετά τον υποβιβασμό όμως της ομάδας του κάμπου, το συμβόλαιο του λύθηκε τον Αύγουστο του 2011. Συνέχισε την καριέρα του για μια περίοδο (2011-12) στον ΟΦΗ και στις 9 Ιουλίου 2012 ανακοινώθηκε η συμφωνία του με τον Ατρόμητο.
Στις 27 Δεκεμβρίου 2014 έγινε γνωστή η συμφωνία του με τον Παναθηναϊκό. Στις 11 Ιανουαρίου σκόραρε το παρθενικό του γκολ με την πράσινη φανέλα απέναντι στον Εργοτέλη, στον δεύτερο μόλις αγώνα του και πρώτο στη Λεωφόρο.
Στη χειμερινή μεταγραφική περίοδο του 2017, συμφώνησε με την ομάδα του Άρη για συμβόλαιο διάρκειας 1,5 έτους.
Στις εθνικές ομάδες
Υπήρξε διεθνής με την εθνική Ελπίδων την περίοδο 1999-2001, με τη φανέλα της οποίας πραγματοποίησε 19 συνολικά εμφανίσεις και σημείωσε 2 τέρματα.
Με την εθνική Ανδρών αγωνίστηκε για πρώτη φορά στις 19 Ιουνίου 2005 εναντίον της Ιαπωνίας (0-1), ξεκινώντας ως βασικός από τον τότε ομοσπονδιακό προπονητή Ότο Ρεχάγκελ, στον αγώνα που διεξήχθη στη Γερμανία για τη δεύτερη αγωνιστική της φάσης των ομίλων του κυπέλλου Συνομοσπονδιών 2005, ενώ τρεις ημέρες αργότερα (22 Ιουνίου) πραγματοποίησε τη δεύτερη του συμμετοχή στον αγώνα εναντίον του Μεξικού (0-0), αντικαθιστώντας τον Μιχάλη Καψή. Δέκα χρόνια αργότερα, τον Ιούνιο του 2015, κλήθηκε εκ νέου στην εθνική ομάδα, από τον Σέρχιο Μαρκαριάν, αγωνιζόμενος στην εκτός έδρας φιλική αναμέτρηση εναντίον της Πολωνίας (0-0), όταν στο ημίχρονο του αγώνα αντικατέστησε τον Σωκράτη Παπασταθόπουλο. Έμεινε γνωστός για το λάθος του στην ήττα του Παναθηναϊκού με 3-1 από τον αιώνιο αντίπαλο Ολυμπιακό τη χρονιά 2016. Συγκεκριμένα, έχασε ανεξήγητα την μπάλα από την κατοχή του, με αποτέλεσμα ο επιθετικός Ιντέγιε των ερυθρόλευκων να σημειώσει το τρίτο γκολ της ομάδας του.
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές Άρσεναλ Κατηγορία:Ποδοσφαιριστές Λιλ ΟΣΚ Κατηγορία:Αμυντικοί ποδοσφαιριστές Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πόρτσμουθ ΦΚ Κατηγορία:Ποδοσφαιριστές ΑΣ Σαιντ-Ετιέν Κατηγορία:Ποδοσφαιριστές Α.Ε. Λάρισας Κατηγορία:Ποδοσφαιριστές ΟΦΗ Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Κυπέλλου Συνομοσπονδιών FIFA 2005 Κατηγορία:Ποδοσφαιριστές Παναθηναϊκού Κατηγορία:Έλληνες ποδοσφαιριστές στο εξωτερικό
Κόμι
Οι Κόμι (комияс) είναι μια περμιανή εθνοτική ομάδα, της οποίας η πατρίδα βρίσκεται στα βορειοανατολικά της ευρωπαϊκής Ρωσίας γύρω από τις λεκάνες απορροής των ποταμών Βιτσέγκντα, Πετσόρα και Κάμα. Ζουν ως επί το πλείστον στη Δημοκρατία των Κόμι, στο Κράι Περμ, στο Μούρμανσκ, στην Χαντιμανσία και στον Αυτόνομο Θύλακα των Γιαμάλων Νένετς στη Ρωσική Ομοσπονδία.
Οι Κόμι ανήκουν στα φιννο-ουγγρικά φύλα και χωρίζονται σε οκτώ υποομάδες. Η βορειότερη υποομάδα τους είναι επίσης γνωστή ως Κόμι-Ιζέμτσι (από το όνομα του ποταμού Ίζμα) ή Ιζβάταζ. Αυτή η ομάδα αριθμεί 15.607 άτομα (2002) και διακρίνεται για την πιο παραδοσιακή οικονομία, που βασίζεται έντονα στην εκτροφή ταράνδων.
Ονομασία
Υπάρχουν τουλάχιστον τρεις ονομασίες για τους Κόμι: Περμιάκ, Ζιριάν (пермяки, зыряне) και Κόμι, η οποία είναι και αυτή που επιλέγουν οι ίδιοι για τον αυτοπροσδιορισμό τους.
Πρόκειται για το ενδώνυμο όλων των ομάδων του λαού αυτού. Καταγράφηκε για πρώτη φορά από εθνογράφους τον 18ο αιώνα. Προέρχεται από τη φιννο-ουγκρική λέξη που σημαίνει "άνδρας, άνθρωπος": kom (στην γλώσσα κόμι), kum (στην ουντμουρτική γλώσσα), kom και kum (στη γλώσσα μάνσι), xum (στη γλώσσα χάντι), qum (στη γλώσσα σελκούπ), hím (στα ουγγρικά).
Η προέλευση από το όνομα του ποταμού Κάμα είναι ανακριβής, αν και ορισμένοι μελετητές προτιμούν αυτήν την εκδοχή.
Γλώσσα
Η γλώσσα κόμι ανήκει στον περμικό κλάδο των ουραλικών γλωσσών. Υπάρχει περιορισμένη αμοιβαία κατανόηση με την ουντμουρτική γλώσσα.
Υπάρχουν δύο κύριες διάλεκτοι: ζιριάν και περμιάκ. Μέχρι τον 18ο αιώνα, η κόμι γραφόταν στο παλιό περμικό αλφάβητο, που εισήγαγε ο Άγιος Στέφανος του Περμ τον 14ο αιώνα. Το κυριλλικό αλφάβητο χρησιμοποιήθηκε από τον 19ο αιώνα και αντικαταστάθηκε σύντομα από το λατινικό αλφάβητο μεταξύ 1929-1933.
Η γλώσσα κόμι γράφεται επί του παρόντος στα κυριλλικά, προσθέτοντας δύο επιπλέον γράμματα - Іі και Ӧӧ - για την αναπαράσταση φωνηέντων, που δεν υπάρχουν στα ρωσικά. Το πρώτο βιβλίο, που εκτυπώθηκε στη γλώσσα κόμι (εγχειρίδιο εμβολιασμού), εμφανίστηκε το 1815.
Θρησκευτικές πεποιθήσεις
Οι περισσότεροι Κόμι ανήκουν στη Ρωσική Ορθόδοξη Εκκλησία, αλλά η θρησκεία τους περιέχει συχνά ίχνη προχριστιανικών πεποιθήσεων (βλ. Μυθολογία Κόμι). Ένας μεγάλος αριθμός Κόμι είναι Παλαιοί Πιστοί.
Ιστορία
Από τον 12ο αιώνα οι Ρώσοι άρχισαν να επεκτείνονται στην περιοχή Περμ και οι Κόμι ήρθαν σε επαφή με τη Δημοκρατία του Νόβγκοροντ. Οι έμποροι του Νόβγκοροντ ταξίδεψαν στην περιοχή αναζητώντας γούνες και δέρματα. Αναφέρονταν στην περιοχή ως "Μέγα Περμ". Οι Δούκες του Κόμι ενοποίησαν το Μέγα Περμ με το κέντρο του στο προπύργιο του Τσέρντιν.
Με το πέρασμα του Μεσαίωνα, το Νόβγκοροντ αντικαταστάθηκε από τη Μόσχα ως κορυφαία ρωσική δύναμη στην περιοχή. Το 1365, ο Ντμίτρι Ντονσκόι, πρίγκιπας της Μόσχας, ανέθεσε στον Στέφανο του Περμ το καθήκον να μεταστρέψει την περιοχή στον χριστιανισμό. Η αποστολή του Στεφάνου οδήγησε στη δημιουργία της επαρχίας του Περμ το 1383 και, μετά το θάνατό του, ο Στέφανος έγινε ο προστάτης άγιος των Κόμι. Επινόησε επίσης ένα αλφάβητο για τη γλώσσα τους.
Ωστόσο, ορισμένοι Κόμι αντιστάθηκαν στον εκχριστιανισμό, ιδίως ο σαμάνος Πάμα. Ο Δούκας του Περμ δέχτηκε να βαπτιστεί μόλις το 1470 (του δόθηκε το χριστιανικό όνομα Μιχαήλ), πιθανώς σε μια προσπάθεια να αποφευχθεί η ρωσική στρατιωτική πίεση στην περιοχή. Η μεταστροφή του Μιχαήλ απέτυχε να σταματήσει μια επίθεση από τη Μόσχα, η οποία κατέλαβε το Τσέρντιν το 1472. Ο Μιχαήλ είχε το δικαίωμα να διατηρήσει τον τίτλο του δούκα, αλλά ήταν τώρα υποτελής της Μόσχας. Το δουκάτο επέζησε μέχρι το 1505, όταν ο γιος του Μιχαήλ, Ματφέι, αντικαταστάθηκε από Ρώσο κυβερνήτη και η ανεξαρτησία του Κόμι έληξε.
Η ρωσική κυριαρχία στην περιοχή κατέρρευσε μετά τον Α' Παγκόσμιο Πόλεμο και τις επαναστάσεις του 1917. Στον επακόλουθο εμφύλιο πόλεμο της Ρωσίας, οι Μπολσεβίκοι πολέμησαν τους Συμμάχους για τον έλεγχο της περιοχής. Οι συμμαχικές παρεμβατικές δυνάμεις ενθάρρυναν τους Κόμι να δημιουργήσουν το δικό τους ανεξάρτητο κράτος με τη βοήθεια πολιτικών κρατουμένων, που ελευθερώθηκαν.
Η απομακρυσμένη και αφιλόξενη περιοχή θεωρήθηκε επίσης ιδανική τοποθεσία για γκουλάγκ. Η εισροή πολιτικών κρατουμένων και η ταχεία εκβιομηχάνιση της περιοχής ως αποτέλεσμα του Β' Παγκοσμίου Πολέμου άφησαν τους Κόμι μειονότητα στα εδάφη τους. Ο Στάλιν πραγματοποίησε περαιτέρω εκκαθαρίσεις της πνευματικής τάξης τη δεκαετία του '40 και του '50 και η γλώσσα και ο πολιτισμός Κόμι καταργήθηκαν. Από το τέλος της Σοβιετικής Ένωσης το 1991, οι Κόμι άρχισαν να διεκδικούν εκ νέου ξεχωριστή ταυτότητα.
Γενεσιολογία
Μια μελέτη για τους πληθυσμούς της βορειοανατολικής Ευρώπης, που δημοσιεύθηκε τον Μάρτιο του 2013, διαπίστωσε ότι οι Κόμι-Ζιριάν αποτελούν ξεχωριστό πόλο γενετικής ποικιλομορφίας.
Πηγές
Κατηγορία:Πληθυσμιακές ομάδες στη Ρωσία Κατηγορία:Νομαδικές ομάδες στην Ευρασία Κατηγορία:Σελίδες με πηγές CS1 στα Ρωσικά (ru) Κατηγορία:Σελίδες με πηγές CS1 στα Ουκρανικά (uk)
Νικόλαος Πινόπουλος
Ο Νικόλαος Πινόπουλος ήταν σπουδαίος οπλαρχηγός Μακεδονομάχος από την Νεγόβανη (Φλάμπουρο) Φλώρινας.
Βιογραφικά στοιχεία
Γεννήθηκε στα τέλη του 19ου αιώνα στη Νεγόβανη (Φλάμπουρο) Φλώρινας. Ήταν ανηψιός του οπλαρχηγού Γεώργιου Σερίδη. Συγκρότησε ένοπλη ομάδα που είχε σκοπό την προστασία της γενέτειράς του από Βουλγαρικές επιθέσεις και Οθωμανικές αυθαιρεσίες, συνεργαζόμενος πολλές φορές με τον μητροπολίτη Καστοριάς, Γερμανό Καραβαγγέλη. Έδρασε στην περιοχή Φλώρινας, Κορεστίων και Εορδαίας. Το 1904 συνέδραμε επίσης, την ομάδα του Παύλου Μελά. . Συγγενής του ήταν ο επίσης Μακεδονομάχος Δημήτριος Πινόπουλος (1871-1956), ο ο οποίος απεβίωσε και κηδεύτηκε στο Φλάμπουρο σε ηλικία 85 ετών,
Παραπομπές
Κατηγορία:Μακεδονομάχοι Κατηγορία:Έλληνες στρατιωτικοί
Χασεγκάβα Τοχάκου
Ο Χασεγκάβα Τοχάκου (長谷川 等伯, 1539 – 19 Μαρτίου 1610) ήταν Ιάπωνας ζωγράφος, ιδρυτής ομώνυμης σχολής. Θεωρείται ένας από τους μεγάλους ζωγράφους της εποχής Αζούτσι-Μομογιάμα (1573-1603). Είναι γνωστός περισσότερο για τις αναδιπλούμενες οθόνες-παραπετάσματα μπυόμπου, όπως το έργο «Πεύκα» και το «Πεύκο και ανθισμένα φυτά» (αμφότερες περιλαμβάνονται στον Κατάλογο Εθνικών Θησαυρών της Ιαπωνίας), καθώς και για τις τοιχογραφίες του στον βουδιστικό ναό Τσισάκου-ιν, που αποδίδονται όμως από κοινού και στον γιο του (επίσης χαρακτηρισμένες ως Εθνικοί Θησαυροί).
Βιογραφικά στοιχεία
thumb|Το αριστερό μέρος των «Πεύκων», περ. 1595, εξαπλό παραπέτασμα, μελάνη σε χαρτί, [[Εθνικός Θησαυρός της Ιαπωνίας]] thumb|«Σφένδαμος», χρώμα σε χρυσό χαρτί, Ναός Τσισάκου-ιν, Κιότο (1593) Ο Χασεγκάβα γεννήθηκε με το όνομα Οκουμούρα Τοχάκου (奥村 等伯) στην πόλη Νανάο της δυτικής κεντρικής Ιαπωνίας. Οι θετοί γονείς του ήταν αξιοσέβαστοι βαφείς υφασμάτων (είχε γεννηθεί στην οικογένεια Οκουμούρα και υιοθετήθηκε από την οικογένεια Χασεγκάβα).
Ο Τοχάκου άρχισε την καλλιτεχνική σταδιοδρομία του ως ζωγράφος βουδιστικών έργων στη γενέτειρά του Επαρχία Νότο. Μέχρι να φθάσει στην ηλικία των 20 ετών, ήταν ήδη επαγγελματίας ζωγράφος και πριν τα 30 του είχε μετακομίσει στην πρωτεύουσα Κιότο προκειμένου να σπουδάσει στη φημισμένη Σχολή Κανό. Η Σχολή Κανό ήταν τότε γνωστή ιδίως για τις μεγάλες τοιχογραφίες που κοσμούσαν τα τείχη των κάστρων πολλών εύπορων πολεμάρχων. Αυτές ήταν συχνά σε λευκό φόντο ή διακοσμητικά πλαίσια από φύλλα χρυσού, που εξυπηρετούσαν τον διπλό σκοπό (πλην του καθαρώς διακοσμητικού) να ανακλούν φως μέσα στα σκοτεινά δωμάτια του κάστρου και να επιδεικνύουν τον πλούτο του ιδιοκτήτη. Πολλά από τα πρώιμα έργα του Χασεγκάβα έχουν το στιλ της Σχολής Κανό, όπως το «Σφένδαμος στο Τσισάκου-ιν» (1593).
Ο πλέον αξιοσημείωτος σύγχρονος του Χασεγκάβα ήταν ο Κανό Εϊτόκου, ο οποίος συχνά ανταγωνιζόταν με τον Χασεγκάβα για τις παραγγελίες του Τογιοτόμι Χιντεγιόσι. Μετά τον πρόωρο θάνατο του Εϊτόκου το 1590, ο Χασεγκάβα απέμεινε ο μεγαλύτερος από τους εν ζωή μετρ της εποχής του. Κατέστη ο επίσημος ζωγράφος του Τογιοτόμι και φιλοτέχνησε κάποιες από τις πλέον υπέροχες και κομψές ζωγραφιές του με τη στήριξη του άρχοντα. Ο ίδιος και το ατελιέ του δημιούργησαν τις τοιχογραφίες και τα παραπετάσματα στον ναό Σουν-τζι, επίσης παραγγελία του Τογιοτόμι Χιντεγιόσι, το 1593. Αργότερα αυτά τα έργα μεταφέρθηκαν στον ναό Τσισάκου-ιν του Κιότο όπου σώζονται μέχρι σήμερα. Σε ηλικία 67 ετών, δηλαδή εφτά χρόνια πριν από τον θάνατό του, ο Χασεγκάβα Τοχάκου κλήθηκε στο Έντο, όπου του απονεμήθηκε ο ιερατικός τίτλος του χόγκεν από τον σόγκουν Τοκουγκάβα Ιεγιάσου. Παρέμεινε εκεί για το υπόλοιπο της ζωής του.
Εξωτερικοί σύνδεσμοι
Κατηγορία:Ιάπωνες ζωγράφοι Κατηγορία:Βουδιστές
Papa John's Pizza
Η εταιρία Papa John's Pizza αποτελεί την τέταρτη μεγαλύτερη αλυσίδα εστιατορίων πίτσας στις Η.Π.Α. (μετά την Pizza Hut, την Domino's Pizza και την Little Caesars). Ιδρύθηκε το 1984 από τον "Papa" John Schnatter και η έδρα της βρίσκεται στην πόλη Τζέφερσοντάουν (Jeffersontown) του Κεντάκι, κοντά στο Λούισβιλ. Το σλόγκαν της εταιρίας είναι "Better Ingredients. Better Pizza. Papa John's.".
Τον Σεπτέμβριο του 2012, η Papa John's Pizza έφτασε τα 4000 υποκαταστήματα, ανοίγοντας το 4000στο εστιατόριο στην Νέα Υόρκη, κοντά στο New Hyde Park. Για να γιορτάσει την επιτυχία αυτή, ο Διευθύνων Σύμβουλος και Ιδρυτής της εταιρίας, John Schnatter, έδωσε εκείνη τη μέρα 4000 πίτσες σε διάφορα σημεία της Νέας Υόρκης. Η εταιρία σήμερα φτάνει σχεδόν τα 4200 υποκαταστήματα, όπου περισσότερα από τα μισά βρίσκονται στις Η.Π.Α. και τα υπόλοιπα βρίσκονται σε 32 χώρες διεθνώς.
Η εταιρία λειτουργεί κυρίως με delivery ή με take-out. Αυτό σημαίνει ότι κατά κύριο λόγο οι πελάτες αφού παραγγείλουν την πίτσα μπορούν είτε να την πάρουν από το μαγαζί οι ίδιοι είτε να γίνει διανομή κατ' οίκον από εργαζόμενο της εταιρείας. Παρ' όλα αυτά υπάρχουν κάποια υποκαταστήματα που διαθέτουν και τραπέζια για να τρώνε οι πελάτες.
Ιστορία
Η εταιρία ιδρύθηκε το 1984, όταν ο John Schnatter έχοντας δουλέψει σε διάφορα μαγαζιά ως παρασκευαστής πίτσας, αποφάσισε να πουλήσει το αυτοκίνητό του (ένα Z28 Camaro του 1972) για να αγοράσει μεταχειρισμένο εξοπλισμό αξίας 1600 δολαρίων. Έτσι, χρησιμοποιώντας την αποθήκη από την ταβέρνα του πατέρα του, ξεκίνησε να πουλάει τις πίτσες του. Ο ίδιος θεωρούσε ότι το πιο σημαντικό ήταν η ποιότητα των υλικών που χρησιμοποιούνται για την παρασκευή της πίτσας να είναι η καλύτερη δυνατή. Εκτός όμως από αυτό, εκείνο που τον έκανε να ξεχωρίσει ήταν η δυνατότητα για delivery. Όπως αναφέρεται και στην ιστοσελίδα της εταιρείας, "ένιωθε ότι κάτι έλλειπε από τις μεγάλες αλυσίδες πίτσας - μία εξαιρετικής ποιότητας πίτσα η οποία να παραδίδεται απευθείας στην πόρτα του πελάτη".
Το Camaro
Ένα ζευγάρι από το Kentucky, οι Slones, ήταν οι πρώην ιδιοκτήτες του Camaro και ήταν εκείνοι που εντόπισαν τον J. Robbinson και ειδοποίησαν τον Schnatter. Έτσι, όταν ο τελευταίος έδωσε το χρηματικό ποσό στον ιδιοκτήτη του αυτοκινήτου, το ζευγάρι θεωρώντας ότι αδικήθηκαν, καθώς ήταν αυτοί που ειδοποίησαν τον Schnatter, απαίτησαν λεφτά λέγοντας πως θα έπρεπε να είναι εκείνοι οι νικητές του διαγωνισμού. Ο Schnatter φυσικά αρνήθηκε δηλώνοντας ότι οι κανόνες ήταν ξεκάθαροι, και νικητής ήταν ο ιδιοκτήτης του αυτοκινήτου. Το ζευγάρι κινήθηκε νομικά, απειλώντας με μηνύσεις την εταιρεία, η οποία τους πρόσφερε κατόπιν 25.000 ως έπαθλο για την βοήθεια τους στην εύρεση του αυτοκινήτου και για να μην συνεχίσουν τη διαδικασία της μήνυσης, παρόλο που ακόμα δεν πίστευαν ότι το ζευγάρι όντως δικαιούνταν τα χρήματα. Εκείνοι δεν δέχτηκαν τα χρήματα λέγοντας πώς ήταν άδικο να μην πάρουν τις 250.000 και να προσπαθούν να τους βολέψουν με λιγότερα. Λίγες μέρες αργότερα, ήταν η σειρά της εταιρείας να υποβάλει μήνυση προς τους Slones για απάτη και δυσφήμηση.
Εξωτερικοί σύνδεσμοι
Κατηγορία:Εστιατόριο Κατηγορία:Επιχειρήσεις των ΗΠΑ Κατηγορία:Εταιρείες ιδρυθείσες το 1984
1η Στρατιά (Τουρκία)
Η 1η Στρατιά (τουρκικά: 1. Ordu) είναι μία από τις τέσσερις στρατιές του τουρκικού στρατού. Η έδρα της βρίσκεται στους στρατώνες Σελιμιγιέ της Κωνσταντινούπολης. Προστατεύει τα ευαίσθητα σύνορα της Τουρκίας με την Ελλάδα και τη Βουλγαρία, συμπεριλαμβανομένων των στενών του Βοσπόρου και των Δαρδανελίων. Η 1η Στρατιά σταθμεύει στην Ανατολική Θράκη.
Ιστορία
Η «Πρώτη Στρατιά» (Birinci Ordu) αναδιοργανώθηκε στις 30 Αυγούστου του 1922, με διοικητή τον Νουρεντίν Πασά. Η οργάνωση του σχηματισμού άλλαξε και πάλι τον Ιούνιο του 1941, ενώ τη «διοίκηση της 1ης Στρατιάς» (1′inci Ordu Komutanı) ανέλαβε ο Φαχρετίν Αλτάι. Άλλη μία αλλαγή στο σχηματισμό της στρατιάς έγινε το 1974.
Έμβλημα
thumb|Το έμβλημα της 1ης Στρατιάς στην είσοδο των στρατώνων Σελιμιγιέ. Έμβλημα της Στρατιάς αποτελεί ο χάρτης του τμήματος της βορειοδυτικής Τουρκίας, σε συνδιασμό με το κτίριο των Στρατώνων Σελίμιγιε, μαζί με δύο τουρκικές σημαίες.
Διάρθρωση
Η επιχειρησιακή διάρθρωση της 1ης Στρατιάς είναι η εξής:
Παραπομπές
Κατηγορία:Τουρκικός Στρατός Ξηράς Κατηγορία:Στρατιωτικοί σχηματισμοί της Τουρκίας
Μετσαμόρ
Το Μετσαμόρ (αρμενικά: Մեծամոր) είναι πόλη και αστική δημοτική κοινότητα στην επαρχία Αρμαβίρ της Αρμενίας. Είναι γνωστή για το ότι φιλοξενεί τον πυρηνικό σταθμό ηλεκτροπαραγωγής του Μετσαμόρ της Αρμενίας, του μοναδικού πυρηνικού σταθμού στην περιοχή της Υπερκαυκασίας. Από την απογραφή του 2011, η πόλη είχε πληθυσμό 9.191 κατοίκους. Σύμφωνα με την επίσημη εκτίμηση του 2016, το Μετσαμόρ έχει πληθυσμό περίπου 8.000 κατοίκων.
Ετυμολογία
Το όνομα της πόλης προέρχεται από τον ποταμό της περιοχής, τον Μετσαμόρ. Αποτελείται από 2 αρμενικές λέξεις: μετς (αρμενικά: մեծ) που σημαίνει μεγάλος, -η, -ο, και μορ (αρμενικά: մօր) που σημαίνει μητέρας, όντας η μορφή της γενικής του ενικού της λέξης μάιρ (αρμενικά: մայր) που σημαίνει μητέρα. Το όνομα πιθανότατα αναφέρεται στην Παναγία ως τη Μεγάλη Μητέρα του Θεού.
Παραπομπές
Κατηγορία:Πόλεις της Αρμενίας
Σαρλ-Ωγκύστ Λεμπούρ
Ο Σαρλ-Ωγκύστ Λεμπούρ (Charles-Auguste Lebourg, 20 Φεβρουαρίου 1829 – Φεβρουάριος 1906) ήταν Γάλλος γλύπτης, γνωστότερος για τη διακόσμηση των δημόσιων κρηνών Ουάλας, οι οποίες βρίσκονται σχεδόν σε κάθε μέρος του Παρισιού, αλλά και σε διάφορες άλλες πόλεις σε όλο τον κόσμο. Δημιούργησε επίσης πολλούς ανδριάντες και προτομές, τόσο ορειχάλκινες όσο και μαρμάρινες, κερδίζοντας την αναγνώριση σε διάφορες χρονιές του Σαλόν του Παρισιού και σε Παγκόσμιες Εκθέσεις σε όλο το β΄ μισό του 19ου αιώνα. Τα έργα του βρίσκονται κυρίως στο Μουσείο Ορσέ στο Παρίσι, στο Μουσείο Καλών Τεχνών της Νάντης και σε διάφορα πάρκα και κοιμητήρια σε όλη τη Γαλλία.
Βιογραφικά στοιχεία
Ο Λεμπούρ γεννήθηκε στη Νάντη και γονείς του ήταν οι Ωγκύστ Φρανσουά Λεμπούρ και Υασίντ Βιρζινί Λανγκλαίρ. Μελέτησε σχέδιο και γλυπτική με δάσκαλο τον γλύπτη της Νάντης Αμεντέ Μενάρ (Amédée Ménard, 1806-1873). Το 1851 εγκαταστάθηκε στο Παρίσι, όπου συνέχισε τη μαθητεία του στη γλυπτική με δάσκαλο τον Φρανσουά Ρυντ. Εξέθεσε για πρώτη φορά έργο του στο Σαλόν του Παρισιού το 1852, μια μαρμάρινη προτομή ενός ιατρού.
Εξωτερικοί σύνδεσμοι
Κατηγορία:Γάλλοι γλύπτες
296 π.Χ.
Θάνατοι
Κατηγορία:Έτη
Χρήστος Αγγελομάτης
Ο '''Χρήστος Εμ. Αγγελομάτης''' (1899 ή 1903 - 1979) ήταν δημοσιογράφος, συγγραφέας και μεταφραστής, από τη Σμύρνη, με καταγωγή από τη Χίο.
Βιογραφία
Ο Αγγελομάτης γεννήθηκε στη Σμύρνη. Ως έτος γέννησης αναφέρεται το 1899 και το 1903. Εκεί φοίτησε στο Ελληνογαλλικό Λύκειο του Χρήστου Αρώνη. Ξεκίνησε τη σταδιοδρομία του στο χώρο του τύπου ως συνεργάτης της εφημερίδας Εστία της γενέτειράς του. Μετά τη Μικρασιατική καταστροφή ήλθε στην Ελλάδα όπου ασχολήθηκε, επίσης, με τη δημοσιογραφία. Συνεργάστηκε με διάφορα έντυπα, όπως η εφημερίδα Νέα Ημέρα, Τα Χρονικά, ο Ελληνικός Ταχυδρόμος, τα περιοδικά Ναυτική Ελλάς, Ελληνική Δημιουργία, Νεολαία, Πολλές από τις μελέτες του δημοσιεύτηκαν κατά το δεύτερο μισό της δεκαετίας του 1930 στη Νέα Εστία. Ως μεταφραστής, ο Αγγελομάτης ασχολήθηκε με την απόδοση στα ελληνικά διηγημάτων της ξένης λογοτεχνίας.
Διετέλεσε αρχισυντάκτης και διευθυντής σύνταξης στις αθηναϊκές εφημερίδες Σκρίπ, Ακρόπολις και Εστία. Επίσης συνεργάστηκε με την βορειοελλαδική εφημερίδα Μακεδονία, υπογράφοντας τις συνεργασίες του ως Βόρειος. Στην κατοχική περίοδο έπαψε να δημοσιογραφεί, από αντίδραση στην επιβληθείσα λογοκρισία. Υπήρξε πρόεδρος της Ένωσης Κριτικών Θεάτρου και Μουσικής, μέλος της Ε.Σ.Η.Ε.Α. και της Ένωσης Ελλήνων Λογοτεχνών.
Ο Αγγελομάτης απεβίωσε στην Αθήνα το 1979.
Εργογραφία
Το συγγραφικό του έργο καλύπτει θέματα ιστορικά, μελέτες, κριτική βιβλίου και θεάτρου.
Επιπλέον, υπήρξε επιμελητής της έκδοσης των Απάντων του Κώστα Κρυστάλλη (Βιβλιοπωλείον της Εστίας, 1939), καθώς και των απάντων του Κώστα Καρκαβίτσα (1871-1959), αδελφού του Ανδρέα (Ο Διαολής και άλλα διηγήματα, Εκδόσεις Πυρσός, 1939).
Παραπομπές
Κατηγορία:Έλληνες δημοσιογράφοι
Χέκα
Ο Χέκα (ή Χεκά) ήταν θεοποίηση της μαγείας στην Αιγυπτιακή μυθολογία, και το όνομά του είναι η λέξη στα αρχαία Αιγυπτιακά για τη «μαγεία». Σύμφωνα με αιγυπτιακά κείμενα (Κείμενα Σαρκοφάγων, ξόρκι 261), ο Χέκα υπήρχε Heka «πριν να εμφανιστεί η δυαδικότητα». Ο όρος «Χέκα» επίσης χρησιμοποιούνταν για την πρακτική μαγικών τελετουργιών. Η κοπτική λέξη «χικ» προέρχεται από τα αρχαία Αιγυπτιακά.
C2H5NO
Ο μοριακός τύπος C2H5NO μπορεί να αναφέρεται στα ακόλουθα 20 ισομερή θέσης:
Χέκα
Χέκα κυριολεκτικά σημαίνει ενεργοποιώντας το Κα, την έννοια των Αιγυπτίων για το μέρος της ψυχής που ενσάρκωνε την προσωπικότητα του ατόμου. Οι Αιγύπτιοι πίστευαν ότι ο τρόπος που λειτουργεί η μαγεία ήταν με την ενεργοποίηση της δύναμης της ψυχής. «Χέκα» επίσης υπονοεί μεγάλη δύναμη και επιρροή, ειδικά στην περίπτωση τις ενεργοποίησης του Κα των θεών. Ο Χέκα ενεργούσε μαζί με τον Χου, την ενσάρκωση του θεϊκού λόγου, και τον Σία, την ενσάρκωση της έννοιας της θεϊκής γνώσης, για να για τη δημιουργία της βάσης της δημιουργικής δύναμης του κόσμου των θνητών και του κόσμου των θεών.
C2H5NO
Κατηγορία:Αποσαφηνίσεις χημικών τύπων
Χέκα
Οι Αιγύπτιοι πίστευαν ότι με το Χέκα, την ενεργοποίηση του Κα των θεών και των ανθρώπων, μπορούσαν να επηρεάσουν τους θεούς και να κερδίσουν θεϊκή προστασία, θεραπεία, και μεταμόρφωση. Η υγεία και η ολότητα του όντος ήταν ιερές για το Χέκα. Δεν υπάρχει λέξη για τη θρησκεία στα αρχαία Αιγυπτιακά, ο επίγειος και ο θρησκευτικός κόσμος δεν διαχωριζόταν. Έτσι, το Χέκα δεν ήταν εγκόσμια πρακτική, αλλά περισσότερο θρησκευτική τελετουργία. Κάθε πλευρά της ζωής, κάθε λέξη, κάθε φυτό, κάθε ζώο και κάθε τελετουργικό ήταν συνδεδεμένο με την δύναμη και την εξουσία των θεών.